**Likumprojekta “Čeku spēles likums” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Likumprojekta mērķis ir ieviest čeku spēli kā pasākumu, lai veicinātu godīgu konkurenci un labprātīgu nodokļu saistību izpildi, apkarotu nodokļu krāpniecību un mudinātu pircējus pieprasīt čekus un kvītis par ienākumiem. Likumprojekts paredz čeku spēles organizēšanu, izmantojot spēles organizēšanai un administrēšanai čeku spēles pakalpojuma sniedzēju, kas nodrošina tehnisko risinājumu čeku apstrādei un uzvarētāja noteikšanai. Likums ir spēkā no 2019. gada 1. jūlija līdz 2021. gada 1. martam.  |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Likumprojekts “Čeku spēles likums” (turpmāk – likumprojekts) izstrādāts, lai nodrošinātu kases čeku spēles ieviešanu nodokļu maksātāju kultūras uzlabošanai un cīņai ar ēnu ekonomiku, pamatojoties uz Ministru kabineta 2017. gada 8. septembra sēdē (prot. Nr.44 1.§ 3.p.) nolemto kā viens no fiskālās telpas pasākumiem un izdevumiem prioritārajiem pasākumiem valsts budžetam 2018. gadam un ietvaram 2018.–2020.gadam. Čeku spēles organizēšana ir plānota saskaņā ar likumu “Par vidēja termiņa budžeta ietvaru 2018., 2019. un 2020.gadam” un tā paskaidrojumiem, ka arī saskaņā ar Valsts iestāžu darba plānu ēnu ekonomikas ierobežošanai 2016. – 2020.gadam. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Īstenojot valsts politiku ēnu ekonomikas ierobežošanā, tai skaitā veicinot iestāžu sadarbību un nostiprinot to Ēnu ekonomikas apkarošanas padomes apstiprinātā Valsts iestāžu darba plānā ēnu ekonomikas ierobežošanai, ēnu ekonomikas īpatsvars Latvijā pakāpeniski, bet konsekventi mazinās, un atbilstoši austriešu ekonomikas profesora F.Šneidera (*Schneider*) pētījumam par prognozēto ēnu ekonomikas apmēru Latvijā 2016.gada ēnu ekonomikas lielums ir bijis aptuveni 20–23 % no IKP ar tendenci mazināties aptuveni par 1 % gadā. Ēnu ekonomikas īpatsvara samazināšana ir prioritārs uzdevums, kas ir svarīgs, lai nodrošinātu sabiedrības labklājības aizsardzību un tautsaimniecības dinamisku attīstību. Ievērojot ārvalstu (Slovākijas, Maltas, Portugāles un Lietuvas) pieredzi nodokļu maksātāju kultūras uzlabošanai un cīņai ar ēnu ekonomiku, arī Latvijā tiek paredzēta čeku spēles organizēšana, kuras mērķis ir aicināt Latvijas Republikas iedzīvotājus iesaistīties ēnu ekonomikas apkarošanā, panākot, lai par saņemto pakalpojumu un iegādāto preci tiktu izsniegts darījumu apliecinošs dokuments (kases čeks, kvīts vai biļete). Līdz šim Latvijā nav normatīvajos aktos paredzēts regulējums čeku izložu organizēšanai, līdz ar to ir izstrādāts likumprojekts čeku vai citu dokumentu, kas sagatavots atbilstoši normatīvajiem aktiem par nodokļu un citu maksājumu reģistrēšanas elektroniskajām ierīcēm un iekārtām (t.i., naudas izdevumu apliecinošu dokumentu) spēles organizēšanai.Likumprojekta mērķis ir ieviest čeku spēli kā pasākumu, lai veicinātu godīgu konkurenci un labprātīgu nodokļu saistību izpildi, apkarotu nodokļu krāpniecību un mudinātu pircējus pieprasīt čekus un kvītis par ienākumiem.Čeku spēle nav uzskatāma par azartspēli vai izlozi Azartspēļu un izložu likuma izpratnē, kā arī par preču un pakalpojumu loteriju Preču un pakalpojumu loteriju likuma izpratnē, jo, kā izriet no Azartspēļu un izložu likuma 1.panta 1.punktā noteiktā, azartspēle – spēle, kurā fiziskā persona, iemaksājot dalības likmi, var iegūt laimestu, kas pilnīgi vai daļēji ir atkarīgs no veiksmes gadījuma vai apstākļiem, kuri iepriekš nav zināmi. Par azartspēli nav uzskatāma tāda spēle spēļu automātā, kurā vienīgais laimests ir bezmaksas spēle šajā spēļu automātā, kā arī spēle spēļu automātā ar mantiska rakstura laimestu (izņemot laimestu naudā), kura vērtība nav lielāka par 15 *euro* un šā likuma 1.panta 7.punktā noteiktā izloze vai loterija spēle, kurai ir laimes līguma raksturs un kurā tās dalībnieka iegūtajam laimestam pilnīgi vai daļēji ir gadījuma raksturs, attiecīgi azartspēlē piedalīties var iemaksājot dalības likmi, izlozei ir laimes līguma raksturs, kurā tās dalībnieka iegūtajam laimestam pilnīgi vai daļēji ir gadījuma raksturs. Čeku spēle nav uzskatāma par azartspēli vai izlozi Azartspēļu un izložu likuma izpratnē, jo spēlētājam, lai piedalītos čeku spēlē, nav nepieciešams maksāt dalības maksu kā to nosaka Azartspēļu un izložu likuma 57.pants, savukārt saņemtais čeks apliecina darījumu un nodrošina patērētāju tiesības. Tāpat čeks vai kvīts neatbilst Azartspēļu un izložu likuma 72.panta prasībām, kas nosaka kādai informācijai jābūt norādītai uz izlozes biļetēm un kuponiem. Čeku spēle nav uzskatāma par preču un pakalpojumu loteriju Preču un pakalpojumu loteriju likuma izpratnē, jo 1.panta 3.punktā ir noteikts, ka loterijas dalībnieks ir persona, kas pērk preci vai noslēdz pakalpojuma līgumu un veic loterijas noteikumos paredzētās darbības, lai pretendētu uz laimesta iegūšanu. Tāpat čeku spēle neatbilst preču un pakalpojumu loterijas pazīmēm, viena no kurām nosaka, ka loterijas organizētājs ir persona, kurai preču ražotājs, izplatītājs, pārdevējs vai pakalpojumu sniedzējs ir deleģējis tiesības organizēt preču vai pakalpojumu loteriju. Rezultātā čeku spēles organizēšana mērķis atšķiras no preču un pakalpojumu loterijas organizēšanas mērķa, t.i., čeku spēle tās spēlētājam nerada papildus izmaksas un/vai neuzliek par pienākumu iegādāties kādu konkrētu preci un/vai pakalpojumu, bet gan rosina pieprasīt naudas izdevumu apliecinošu dokumentu, tādējādi veicinot veicināt nodokļu saistību brīvprātīgu izpildi. Tādējādi interpretējot, “Čeku spēles likums” ir jaunāka speciāla norma.No čeku spēles saņemtie laimesti būs ar iedzīvotāju ienākuma nodokli neapliekami.Likumprojekts paredz noteikt čeku spēles izložu organizāciju, t.i., Valsts ieņēmumu dienestu kā čeku spēles organizētājs, paredz tiesības Valsts ieņēmumu dienestam spēļu norises organizēšanai un administrēšanai izmantot čeku spēles organizēšanas un sniegšanas pakalpojumu piegādātāju (uzvarētāju noteikšanas izpildītāju), kuram šādas tiesības piešķirtas iepirkuma procedūras rezultātā atbilstoši Publisko iepirkumu likuma prasībām. Likumprojekts nosaka čeku spēles dalībnieka (spēlētāja) tiesības un pienākumus. Ņemot vērā, ka prasības programmatūrai, kas nosaka izlozes uzvarētāju, izstrādā Valsts ieņēmumu dienests, lai novērstu aizdomas par iespēju interešu konfliktu, čeku spēlē nevarēs piedalīties Valsts ieņēmumu dienesta amatpersonas un darbinieki. Neskatoties uz to, ka uzvarētāju katrā izlozē nosaka programmatūra, kuras darbība ir autonoma un neatkarīga no cilvēciskā faktora, lai novērstu iespējamus interešu konfliktus spēles organizēšanā, likumprojektā paredzēts, ka čeku spēlē nevar piedalīties arī čeku spēles pakalpojuma sniedzēja darbinieki.Valsts ieņēmumu dienesta viena no pamatfunkcijām ir nodrošināt un administrēt valsts nodokļus, nodevu un citu valsts noteikto obligāto maksājumu iekasēšanu Latvijas Republikas teritorijā un uz muitas robežas kā arī nodokļu, nodevu un citu obligāto maksājumu iekasēšanu ES budžetam, vienlaikus ņemot vērā apstākli, ka nodokļu administrācijai nav iepriekšējas pieredzes šādu pasākumu veikšanā, kā arī nodokļu administrācijas administratīvie resursi neļauj izstrādāt šāda veida programmatūru, lai nodrošinātu kvalitatīvu kvīšu un kases aparāta, hibrīda kases aparāta, kases sistēmas, specializētās ierīces vai iekārtas čeku atlasi, čeku spēles organizēšanai un īstenošanai ir nepieciešams ārpakalpojums, kas, atbilstoši Valsts ieņēmumu dienesta izstrādinātajām tehniskajām prasībām, izstrādās nepieciešamo programmatūru un nodrošinās serverus datu uzglabāšanai, spēs nodrošināt iespēju reģistrēt čekus un kvītis čeku spēlei saskaņā ar normatīvo aktu un tehniskās specifikācijas prasībām (tehniskā specifikācija tiks apstiprināta līdz 2018.gada 30.maijam), ļaus noteikt spēles uzvarētājus un apstrādāt datus spēles uzvarētāja noteikšanai. Likumprojekts papildus paredz, ka čeku spēlei reģistrē naudas izdevumu apliecinošu dokumentu – kases čeku vai citu dokumentu, kas sagatavots atbilstoši normatīvajiem aktiem par nodokļu un citu maksājumu reģistrēšanas elektroniskajām ierīcēm un iekārtām par precēm, kas iegādātas publiskajās tirdzniecības vietās Latvijas Republikā un par Latvijas Republikas teritorijā sniegtiem pakalpojumiem, kura darījuma vērtība bez pievienotās vērtības nodokļa ir vismaz 5 *euro*. Rezultātā čeku spēlē varēs piedalīties čeki, kvītis vai biļetes neatkarīgi no tā, vai preču tirgotājs vai pakalpojuma sniedzējs ir pievienotās vērtības nodokļa maksātājs vai nav. Likumprojektā noteikta čeku spēles norises kārtība – nedēļas un mēneša izlozes, kā arī uzvarētāja noteikšanas un laimestu saņemšanas kārtība. Ir plānots, ka izlozēs uzvarētāja noteikšanai tiks izmantota attiecība 70:30, proti, izlozē tiks atlasīti 70 % no iesniegtiem čekiem, darījumu apliecinošām kvītīm un biļetēm, kas izsniegtas par Latvijas Republikas teritorijā sniegtajiem pakalpojumiem, un 30 % no izsniegtiem čekiem un darījumu apliecinošām kvītīm, kas izsniegtas par precēm, kas iegādātas publiskajās tirdzniecības vietās Latvijas Republikā.Likumprojektā čeku spēlei ir noteikts darbības laiks, t.i., paredzēts, ka 2019. gada pirmā čeku spēles izloze notiek ne vēlāk kā 2019. gada 9.jūlijā, savukārt pēdējā nedēļas izloze un pēdējā mēneša izloze notiek 2021. gada 5 janvārī. Šajās izlozēs iegūto laimestu uzvarētājs var saņemt atbilstoši šī likuma prasībām. Vienlaikus čeku spēlē varēs piedalīties tikai čeki vai kvītis, kas ir izsniegti laika periodā no 2019. gada 1.jūlija līdz 2020. gada 31. decembrim (ieskaitot).  |
| 3. | Projekta izstrādē iesaistītās institūcijas un publiskās personas kapitālsabiedrības | Valsts ieņēmumu dienests, Finanšu ministrija  |
| 4. | Cita informācija | Likumprojekta virzība ir steidzama, jo nepieciešams nodrošināt likumprojekta izskatīšanu Ministru kabinetā, lai uzsāktu nepieciešamo programmnodrošinājumu izstrādi, kas pēc aptuveniem aprēķiniem varētu aizņemt 270 dienas, t.i., ārpakalpojuma risinājuma izstrādei un pielāgošanai. Vienlaikus jāparedz samērīgs laiks iepirkuma procedūras veikšanai atbilstoši Publisko iepirkumu likuma prasībām, kurās rezultātā tiks piešķirtas tiesības čeku spēles organizēšanas un sniegšanas pakalpojumu piegādātājam veikt spēles organizēšanas pasākumus. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Fiziskās personas, kuras piedalās čeku spēlē atbilstoši Čeku spēles likumā norādītajiem noteikumiem un ir iegādājušās no preču tirgotāja preci vai no pakalpojumu sniedzēja ir saņēmušas pakalpojumu, kura darījuma vērtība bez pievienotās vērtības nodokļa ir vismaz 5 *euro.*VID darbinieki un čeku spēles pakalpojuma sniedzēja darbinieki čeku spēlē nevar piedalīties. |
| 2. | Tiesiskā regulējuma ietekme uz tautsaimniecību un administratīvo slogu | Likumprojektā ietvertajam tiesiskajam regulējumam ir pozitīva ietekme uz tautsaimniecību. Iesaistot fiziskās personas piedalīties čeku spēlē, tiks sekmēta ēnu ekonomikas mazināšanās un tādējādi arī sekmēta tautsaimniecības attīstības nozares, kurās tiks organizēta čeku spēle.Likumprojekts nodrošina fiziskām personām vienlīdzīgas tiesības un iespējas.Likumprojekts neveido papildu administratīvo slogu, dalība čeku spēlē ir brīvprātīgs pasākums, kas veicina nodokļu maksāšanas kultūras attīstību un nodokļu ieņēmumu reģistrēšanu. |
| 3. | Administratīvo izmaksu monetārs novērtējums | Spēles organizēšanai plānots piesaistīt ārpakalpojumu, tā ietvaros izstrādāt nepieciešamo programmatūru, un iepirkuma procedūras rezultātā atbilstoši Publisko iepirkumu likuma prasībām piešķirt tiesības čeku spēles organizēšanas un sniegšanas pakalpojumu piegādātājam veikt spēles organizēšanas pasākumus. Čeku spēli plānots īstenot, izmantojot ārpakalpojumu, precīzas ārpakalpojuma izmaksas tiks noteiktas pēc publisko iepirkumu procedūras noslēgšanas.Nodokļu maksātājam administratīvās izmaksas neradīs. |
| 4. | Atbilstības izmaksu monetārs novērtējums | Nav |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** |  | Turpmākie trīs gadi (*euro*) |
| **2018.gads** | **2019** | **2020** | **2021** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2019. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2020. gadam | izmaiņas, salīdzinot ar vidēja termiņa budžeta ietvaru 2020. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi: | 200 000 | 0 | 3 250 000 | -250 000 | 3 250 000 |  -458 000 | -1 256 000  |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 200 000 | 0 | 3 010 000 | -10 000 | 3 010 000 | -257 200 | -1 047 200  |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 240 000 | -240 000 | 240 000 |  -200 800 |  -208 800 |
| 2. Budžeta izdevumi | 200 000 | 0 | 250 000 |  0 | 250 000 |  0 | 9 000 |
| 2.1. valsts pamatbudžets | 200 000 | 0 | 250 000 | 0 | 250 000 | 0 | 9 000 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | 0 | 3 000 000 | -250 000 | 3 000 000 | -458 000 | -1 265 000 |
| 3.1. valsts pamatbudžets | 0 | 0 | 2 760 000 | -10 000 | 2 760 000 | -257 200 |  -1 056 200 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 240 000 | -240 000 | 240 000 | -200 800 | -208 800 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 0 | 0 | X | 0 | X | 0 | 9 000 |
| 5. Precizēta finansiālā ietekme | X | 0 | X | -250 000 | X  | -458 000 | -1 256 000 |
| 5.1. valsts pamatbudžets | 0 | -10 000 | -257 200 | -1 047 200  |
| 5.2. speciālais budžets  | 0 | 0 | 0 | 0 |
| 0 | 0 | 0 | 0 |
| 0 | 0 | 0 | 0 |
| 5.3. pašvaldību budžets | 0 | -240 000 | -200 800 | -208 800 |
| 6. Detalizēts ieņēmumu un izdevumu aprēķins6.1.detalizēts ieņēmumu aprēķins6.2. detalizēts izdevumu aprēķins | Fiskālas ietekmes ieņēmumi prognozēti individuāli katrai no analizētajām nozarēm, balstoties uz sekojošiem datiem un pieņēmumiem:1. Aprēķina atskaites punkts ir iemaksai budžetā deklarētā pievienotās vērtības nodokļa (turpmāk – PVN) summa, kuru 2017.gadā ir deklarējuši nodokļu maksātāji, kuriem ir reģistrēti kases aparāti vai kuri iesniedza pārskatu par 2017.gadā izlietotiem kvītīm un kuru pamatdarbības veids atbilst NACE 2 redakcijas kodiem: 01; 46; 47; 45; 33; 36; 38; 39; 43; 55; 56; 71; 75; 77; 79; 80; 81; 85; 86; 87; 88; 90; 91; 93; 95; 96; 4932.
2. PVN iemaksai deklarētā PVN ieņēmumu summa tika reizinātā ar nacionālo kontu datiem par minēto nozaru mājsaimniecību gala patēriņa īpatsvaru kopējā izlietojumā (kas atkarībā no nozares svārstās diapazonā no 0,004 līdz 0,91), iegūstot potenciālo PVN summu, kas var tikt apzināta no fizisko personu iesniegtajiem čekiem un kvītīm;
3. Potenciālā mājsaimniecību čeku summa, tika reizinātā ar nedeklarēto PVN saistību īpatsvars kopējos potenciālos PVN ieņēmumos 2016.gadā – 17,7 % (VID aprēķini), tādā veida apzinot nodokļu izvairīšanas riska lielumu, kas varētu tikt samazināts ar pasākumu;
4. Balstoties uz citu valstu pieredzi čeku loteriju organizēšanas jomā, tiek pieņemts pasākuma preventīvais efekts uz nedeklarēto PVN saistību samazināšanu preču piegādēm – 4 % apmērā un pakalpojumu sniegšanai – 10 % apmērā. Preventīvā efekta koeficients reizināts ar riska novērtējumu, iegūstot PVN papildu ieņēmumus no projekta.
5. Lietojot identificētus PVN papildu ieņēmumus un datus par attiecīgu nozaru nodokļu ieņēmumu veidu attiecībām, novērtēti arī papildu uzņēmuma ienākuma nodokļa (turpmāk – UIN) un iedzīvotāju ienākuma nodokļa (turpmāk – IIN) ieņēmumi. UIN un IIN papildu ieņēmumi ir paredzami ne ātrāk par 2020. gadu, kas ir periods, kurā tiek apzināti ienākuma nodokļa maksājumu par 2019. gadu.
6. Prognozējot ieņēmumus tiek pieņemts, ka pasākuma preventīvais efekts laika gaitā pakāpeniski samazināsies, jo nodokļu maksātāji adaptēs alternatīvus nodokļu optimizācijas veidus, kādēļ 2020. gadā papildu nodokļu ieņēmumiem tiek piemērota samazināšanas korekcija 20 % apmērā pret 2019. gadu, savukārt 2021. gadam – 30 % korekcija pret 2020. gadu.

Prognoze balstās uz pieņēmumu, ka pasākuma rezultātā iegūtā informācija paplašinās nodokļu administrācijas iespējas identificēt nodokļu maksātājus, kuri izvairās no nodokļu nomaksas saistību godprātīgas izpildes - iegūtā informācija palīdzēs identificēt nereģistrētus kases aparātus vai nereģistrētu saimniecisko darbību, ļaus identificēt nodokļu maksātājus, kuri darījumu apliecinošu dokumentu izsniegšanai izmanto ierīces, kuras nav paredzētas normatīvajos aktos, kā arī identificēt saimnieciskās darbības ieņēmumu nedeklarēšanas riskus.Pārrēķinātie nodokļu ieņēmumi sadalījumā pa nodokļu veidiem ir pievienoti šīs anotācijas pielikumā.Pamatojoties uz Ministru kabineta 2017. gada 8. septembra sēdē atbalstīto informatīvo ziņojumu “Par fiskālās telpas pasākumiem un izdevumiem prioritārajiem pasākumiem valsts budžetam 2018.gadam un ietvaram 2018.–2020.gadam” (protokollēmums Nr. 44 1.§), Finanšu ministrijas budžeta programmā 33.00.00 “Valsts ieņēmumu un muitas politikas nodrošināšana” paredzēts finansējums 2018. gadā 200 000 *euro* apmērā iepirkuma un IT sistēmu nodrošināšanai, 2019. un 2020. gadā 250 000 *euro* ik gadu administrēšanai un balvu fondam. * 2018.gadā 200 000 *euro* apmērā:
* 200 000 euro – spēles organizēšanas, ārpakalpojuma izdevumi 2018.gadā;
* 2019. gadā 250 000 *euro* apmērā:
* 76 040 *euro* – spēles organizēšanas, ārpakalpojuma uzturēšanas izdevumi 2019.gadā;
* 83 000 *euro* – balvu izmaksai;
* 60 800 *euro* – reklāmas kampaņas aktivitāšu realizēšana;
* 30 160 *euro* – izdevumi par datu nodošanu čeku spēles organizatoriem, datu saņemšanu un analīzi nodokļu kontroles ietvaros un datu glabāšanu;
* 2020.gadā 250 000 *euro* apmērā:
* 140 000 *euro* – balvu izmaksai;
* 65 500 *euro* – spēles uzturēšanas izdevumi 2020.gadā;
* 44 500 *euro* – reklāmas kampaņas aktivitāšu realizēšana;

Ievērojot iepirkuma procedūras realizācijas termiņus, 2018. gadā ir plānots noslēgt ārpakalpojuma līgumu un norēķinus veikt 2018. gadā un 2019.gadā. Turklāt par 2020. gada decembra trīs nedēļu un mēneša izlozēm laimestu izmaksa tiks veikta 2021. gada janvārī.Lai nodrošinātu balvu izmaksu par periodu 16.12.-31.12.2020, Valsts ieņēmumu dienestam 2021.gadam ir nepieciešams finansējums 9 000 *euro* apmērā, kas tiks nodrošināts Finanšu ministrijas budžeta programmā 33.00.00 “Valsts ieņēmumu un muitas politikas nodrošināšana” piešķirto līdzekļu ietvaros. |
| 7. Amata vietu skaita izmaiņas | Projekts šo jomu neskar. |
| 8. Cita informācija | Nav |

|  |
| --- |
|  **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Pamatojoties uz likumprojektā noteikto, nepieciešams izstrādāt grozījumus likumā “Par iedzīvotāju ienākuma nodokli”, paredzot, ka čeku spēles laimests ir ar iedzīvotāju ienākuma nodokli neapliekams ienākums, papildinot likuma “Par iedzīvotāju ienākuma nodokli” 9.panta pirmo daļu ar 26.1 punktu šādā redakcijā: “26.1) čeku spēļu laimesti;”. |
| 2. | Atbildīgā institūcija | Finanšu ministrija |
| 3. | Cita informācija | Grozījumi likumā “Par iedzīvotāju ienākuma nodokli” tiks iesniegti kopā ar citiem grozījumiem likumā 2018.gadā. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| *Projekts šo jomu neskar.* |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Likumprojektā ietvertais regulējums tika apspriests kopā ar likumu “Par vidēja termiņa budžeta ietvaru 2018., 2019. un 2020.gadam” un informatīvo ziņojumu “Par fiskālās telpas pasākumiem un izdevumiem prioritārajiem pasākumiem valsts budžetam 2018.gadam un ietvaram 2018.–2020.gadam”. Likumprojekts ir ievietots Finanšu ministrijas tīmekļa vietnē. |
| 2. | Sabiedrības līdzdalība projekta izstrādē | Informācija par likumprojekta izstrādi 2018.gada 19.februārī publicēta internetā Finanšu ministrijas tīmekļa vietnē “Sabiedrības līdzdalība” http://www.fm.gov.lv/lv/sabiedribas\_lidzdaliba/tiesibu\_aktu\_projekti/azartspelu\_un\_izlozu\_organizesanas\_politika/#project448 |
| 3. | Sabiedrības līdzdalības rezultāti | Iebildumi par Projekta saturu vai virzību nav saņemti. |
| 4. | Cita informācija  | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Valsts ieņēmumu dienests |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošo institūciju likvidācija vai reorganizācija, to ietekme uz institūcijas cilvēkresursiem | Likumprojekts neparedz veidot jaunas institūcijas, reorganizēt vai likvidēt esošās institūcijas.Likumprojekta izpilde tiks nodrošināta Valsts ieņēmumu dienestam piešķirto resursu ietvaros.Papildus cilvēkresursi nav nepieciešami. |
| 3. | Cita informācija | Nav |

Finanšu ministre D.Reizniece-Ozola

Šapovala *67122697*

anna.sapovala@vid.gov.lv

Boriseviča *67095512*

alesja.borisevica@fm.gov.lv